مصرین آنتیک چاغلارداکی باشکندی اولان لوکسور (اسکی آدییلا تب) یاخینلیغین‌دا آساسیف نکروپولوندا چوخ یاخشی قورونموش وضعیت‌ده، جان‌لی رنگلرله بویانمیش ان آز ۲۰ تاختا تابوت گون ایشیغینا چیخاریلدی.
سون ایللرده‌کی 'ان بؤیوک و ان اؤنملی کشف' اولدوغو وورغولانان تاپینتیلارین میلاددان اؤنجه ۱۹۹۴ ایله ۳۳۲ ایللری آراسین‌دا داوام ائد‌ن اورتا و یئنی کراللیق ایله گئج دؤوره عاید اولدوغو ایفاده ائدیلدی.
تابوتلارین بؤیوکلویونه دقت ائدن مصرده‌کی آرکئولوگلار، بونلارین بیر کراللیق عضوونه یا دا یوکسک روتبه‌لی بیرینه عاید اولابیله‌جگینی سؤیله‌دی.
آرکئولوگلار، بو حاللاردا تابوتلارین حیوانلارلا و خزانه بیرلیک‌ده باسدیریلدیغینا ده دقت چکدیلر.
کشفله ایلگیلی آیرینتیلار اؤنوموزده‌کی گونلرده بیر مطبوعات کنفرانسییلا آچیقلاناجاق.
تبین باتیسینداکی هاتشپسوت تاپیناغی یاخینلیغین‌دا ائدیله‌ن بو کشفله بیرلیک‌ده نورمال‌دا داها آز ماراق گؤره‌ن بو بؤلگه‌نین توریست آخینینا اوغراماسی گؤزلنیلیر.
